CELEX: 62018CN0637
Language: fi
Date: 2018-10-12 00:00:00
Title: Asia C-637/18: Kanne 12.10.2018 – Euroopan komissio v. Unkari

26.11.2018   
            
            
               FI
            
            
               Euroopan unionin virallinen lehti
            
            
               C 427/33
            
         
      Kanne 12.10.2018 – Euroopan komissio v. Unkari
      (Asia C-637/18)
      (2018/C 427/42)
      Oikeudenkäyntikieli: unkari
      
         Asianosaiset
      
      
         Kantaja: Euroopan komissio (asiamiehet: K. Petersen ja K. Talabér-Ritz,)
      
         Vastaaja: Unkari
      
         Vaatimukset
      
      Kantaja vaatii, että unionin tuomioistuin toteaa, että Unkari
      
                  —
               
               
                  on jättänyt noudattamatta ilmanlaadusta ja sen parantamisesta 21.5.2008 annetun Euroopan parlamentin ja neuvoston direktiivin 2008/50/EY (1) 13 artiklan 1 kohdan ja liitteessä XI oleviin säännöksiin perustuvia velvoitteitaan, koska se on 1.1.2005 alkaen joka vuosi systemaattisesti ja jatkuvasti rikkonut PM10 -pitoisuuksiin sovellettavia päivittäisiä raja-arvoja HU0001-Budapestin tasangon ja HU008-Sajó-laakson vyöhykkeillä
               
            
                  —
               
               
                  on jättänyt noudattamatta ilmanlaadusta ja sen parantamisesta 21.5.2008 annetun Euroopan parlamentin ja neuvoston direktiivin 2008/50/EY 13 artiklan 1 kohdan ja liitteessä XI oleviin säännöksiin perustuvia velvoitteitaan, koska se on 11.6.2011 alkaen joka vuosi (vuotta 2014 lukuun ottamatta) systemaattisesti ja jatkuvasti rikkonut PM10 -pitoisuuksiin sovellettavia päivittäisiä raja-arvoja HU0006-Pécsin tasangon vyöhykkeellä
               
            
                  —
               
               
                  on jättänyt noudattamatta ilmanlaadusta ja sen parantamisesta 21.5.2008 annetun Euroopan parlamentin ja neuvoston direktiivin 2008/50/EY liitteessä XV olevien säännösten mukaista ja direktiivin 23 artiklan 1 kohdan sekä erityisesti tämän säännöksen toisessa alakohdassa säädettyä velvollisuuttaan siihen, että raja-arvojen ylittymisaika on mahdollisimman lyhyt.
               
            
                  —
               
               
                  on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      PM10 -pitoisuuksia koskevat päivittäiset raja-arvot ovat 1.1.2005 alkaen ylittyneet kahdella ja 1.6.2011 alkaen vielä yhdellä ilmanlaatualueella näiden lisäksi. Tästä direktiivin 13 artiklan 1 kohdan ja sen liitteen XI rikkomisesta huolimatta ja toisin kuin sen 23 artiklan 1 kohdan toisessa alakohdassa on säädetty, Unkari ei ole toteuttanut ilmanlaatuohjelmien puitteissa toimenpiteitä, joiden avulla raja-arvojen ylittymisaika olisi voitu saada mahdollisimman lyhyeksi.
      Kyseessä olevien toimenpiteiden tehottomuus on nähtävissä muun muassa raja-arvojen ylittymisen kestosta, arvojen tasosta ja muodostumisesta sekä, kun tutkitaan Unkarin viranomaisten hyväksymien ilmanlaatuhankkeiden yksityiskohdat.
      
         (1)  EUVL 2008, L 152, s. 1.